ความรุนแรงในครอบครัวพุ่งร้อยละ 83.6
พม.เผยข้อมูล 87.5 ผู้ชายก่อเหตุ 2 แสนเว็บพนัน-สื่อลามกภัยเงียบเยาวชน,นางสุวรีย์ ใจหาญ ที่ปรึกษาวิชาการพัฒนาสังคม กระทรวงการพัฒนาสังคมและความมั่นคงของมนุษย์ (พม.) เปิดเผยว่า พม.จัดทำรายงานสถานการณ์ทางสังคมและความมั่นคงของมนุษย์รายไตรมาส โดยช่วงเดือน ม.ค.-มี.ค.ปี 2561 พบว่ามีสถานการณ์เด่น ดังนี้ 1.คนพิการ กรมส่งเสริมและพัฒนาคุณภาพชีวิตคนพิการ (พก.) ดำเนินการออกบัตรประจำตัวคนพิการทั่วประเทศ 1.9 ล้านคน เป็นคนพิการในวัยแรงงาน ร้อยละ 49 ทั้งนี้ มีเป้าหมายการจ้างงานคนพิการในหน่วยงานของรัฐ 12,500 ราย จ้างไปแล้ว 7,415 ราย และมีเป้าหมายการจ้างงานคนพิการในสถานประกอบการ 64,175 ราย จ้างไปแล้ว 48,124 ราย 2.ผู้สูงอายุ ปัจจุบัน มี 11 ล้านคน คิดเป็นร้อยละ 16.5 ของประชากรทั้งประเทศ หนึ่งในสามมีรายได้ต่ำกว่าเส้นความยากจน,นางสุวรีย์กล่าวด้วยว่า ประเด็นที่น่าห่วงใย มีดังนี้ 1.ปัญหาความยากจน มีมาตรการแก้ปัญหาโดยการเพิ่มศักยภาพและสร้างโอกาสในการพึ่งพาตนเองแก่กลุ่มเป้าหมาย การจัดสวัสดิการสังคมอย่างเจาะจง 2.ความรุนแรงต่อเด็ก สตรี และความรุนแรงในครอบครัวพบว่า ร้อยละ 83.6 เป็นความรุนแรงในครอบครัว โดยกว่าร้อยละ 55.5 เป็นความรุนแรงทางร่างกาย ที่ผู้กระทำร้อยละ 87.5 เป็นผู้ชาย สอดคล้องกับสถิติบริการผ่านสายด่วน 1300 ที่พบความรุนแรงในครอบครัว เฉลี่ย 5 รายต่อวัน ส่วนใหญ่เด็ก สตรีถูกคนในครอบครัวหรือคนใกล้ชิดทำร้าย มีสุราเป็นปัจจัยที่ก่อให้เกิดความรุนแรง และ 3.สถานการณ์เด็กและเยาวชน อุบัติเหตุบนท้องถนนและการจมน้ำ เป็นสาเหตุลำดับต้นๆของการเสียชีวิตและพิการ โดยช่วงอายุ 15-19 ปี มีสถิติอุบัติเหตุบนถนนสูงสุด ส่วนการจมน้ำเกิดกับกลุ่มเด็กอายุ 5-9 ขวบมากที่สุด นอกจากนี้มีภัยทางเทคโนโลยีและการใช้สื่อออนไลน์ เช่น การพนันออนไลน์ มีเว็บไซต์เล่นการพนันทุกรูปแบบกว่า 200,000 เว็บไซต์และการค้าประเวณีออนไลน์และสื่อลามก เป็นภัยเงียบที่คุกคามเด็กและเยาวชน.
พม.จัดทำรายงานสถานการณ์ทางสังคมและความมั่นคงของมนุษย์รายไตรมาส โดยช่วงเดือน ม.ค.-มี.ค.ปี 2561 พบว่า
พม.,ความรุนแรงในครอบครัว,เว็บพนัน,สื่อลามก,สุวรีย์ ใจหาญ,ข่าวทั่วไป